Jacquou le Croquant (filmo)

Jacquou le Croquant ("Jakĉjo la Kampulo") estas franca filmo de Laurent Boutonnat, daŭranta 2 horojn kaj 23 minutojn, aperinta la .

 Temo 
Jacquou le Croquant estas adaptita el samnoma romano de Eugène Le Roy, eldonita en 1899, kaj mem inspirita el veraj faktoj okazintaj dum kamparanaj ribeloj en sud-okcidenta Francio, komence de la 17-a jarcento. La rakonto okazas ĉirkaŭ 1815 en Perigordo.

Komence, Jacquou estas naŭ-jara knabo, kies patro, farmisto je duono, ekspluatata de Grafo de Nansac, estas maljuste kondamnita pro murdo kaj deportita al galeroj. Lia patrino mortas iom poste. Kiel orfo, li estas akceptata hejme de Paroĥestro Bonal, kiu prizorgos lian edukadon. Fariĝinte plenaĝulo, Jacquou senripoze provos batali kontraŭ maljusto, kies viktimo estis lia familio kaj venĝi sin kontraŭ la cinika Grafo de Nansac.

 Rakonto 

1815. Jacquou, juna kamparano de la Perigorda regiono, vivas feliĉe kun siaj gepatroj. Malbonokazo trafas la familion kiam la patro de Jacquou estas priserĉata pro tio ke li mortigis la intendanton de kruela kaj aroganta nobelo, la Grafo de Nansac. La patro de Jacquou fuĝas el la urbo sed promesas al sia filo ke li baldaŭ revenos hejmen. Jacquou konas Galiote, la filinon de Nansac, kaj ŝian prizorgantinon Lina kiam lia patrino laboras kiel lavistino de la kastelo de Nansac. Jacquou komence provas malutili al Galiote ellasante la porkojn el la porkejo dum ŝi ĵetas rulŝtonetojn al ili, taŭzante la porkojn. Tamen li ŝanĝas sian decidon kaj savas ŝin, lasante ambaŭ Lina kaj Galiote impresitaj kaj dankemaj. Nelonge post ĉi tiu okazaĵo la patrino de Jacquou perdas sian laborpostenon kaj estas devigita forlasi la domon kun Jacquou. Des pli malbone, ĉiuj ŝiaj provoj savi sian edzon ankaŭ malsukcesas. La patro de Jacquou estas tiam kaptita kaj mortas en malliberejo. Eksciante tion, ŝi petas al Jacquou ĵuri ke li venĝos la morton de sia patro. La patrino de Jacquou baldaŭ mortas pro funebro kaj severaj vivkondiĉoj.

Havante neniun por prizorgi lin, Jacquou almozpetas sur la stratoj kune kun aliaj infanoj kun kiuj li amikiĝis post iom da tempo. Kaj iun malvarman vintran nokton, Jacquou decidas mortigi sin de frostmorto en tombejo apud preĝejo. Li estas eltrovita de pastro kiu revivigas lin kun sia amiko, la kuracisto. Jacquou pasigas sian junaĝon sub ilia protekto kaj laboras kiel messervanto.

Post Jacquou fariĝis plenkreskulo, li unue alfrontiĝas kun Nansac ĉe danco-konkurso. Nansac montriĝas kun sia bandaĉo da servantoj, neinvitita, kaj fuŝas la festan etoson de la popolo. Lia filino Galiote ankaŭ aliĝas al sia patro kaj montriĝas ke ŝi sekrete sopiras al Jacquou pro tio, ke li elsavis ŝin. Jacquou hontigas Nansac kaj spitas lian aŭtoritaton antaŭ la urbanaro. Furioza, Nansac baldaŭ petas siajn homojn kapti Jacquou kaj ĵetas lin en subteran puton por mortigi lin. Malgraŭ tio Jacquou sukcesas eliri, dume trovante ĉambron plenan de pafiloj, kaj intrigas kun siaj amikoj por renversi Nansac. Kiam li hejmenrevenas, Jacquou trovas Galiote en sia hejmo, venintan por ŝirmi sin el la pluvo. Kvankam Jacquou unue ordonas al ŝi foriri, li baldaŭ mildiĝas kaj donas al ŝi iujn el siaj sekaj vestoj antaŭ ol peti ŝin, ke ŝi reiru hejmen. Kiam Galiote eliras el lia domo ŝi alfrontas koleran ribelantaron kaj apenaŭ eskapas el iliaj manoj.

Jacquou atakas la kastelon de Nansac dum grupo de liaj homoj eniras por preni la armilojn kiujn li eltrovis antaŭe. Multaj el la servantoj de Nansac estas mortigitaj de kaŝitaj paflertuloj kaj la nobeloj trovas sin blokitaj. Jacquou batalas sole kontraŭ Nansac kaj venkas lin. Kiam homoj instigas lin ke li mortigu Nansac, Jacquou respondas ke li preferus vidi lin mizere plimalboniĝi. Kiam la kastelo estas brulata kaj ĉiuj ŝajne eliris, la nobeloj rimarkas ke Galiote ankoraŭ estas en sia ĉambro. Jacquou revenas savi ŝin kaj transdonas ŝin al Nansac. Ĉe la fino de la nokto Jacquou dankas la urbanaron pro ilia helpo sed petas ilin ne plu engaĝi sin pro tio ke ili povus esti mortigitaj.

Iom poste Jacquou estas vidata ĉe la tribunalo alfrontante akuzon pri ribelo kaj seksatenco al Galiote, faritan de Nansac. Tamen Galiote atestas favore al Jacquou kaj ĵuras ke li neniam tuŝis ŝin. Jacquou estas liberigita kaj Nansac suferas denovan malvenkon.

Ĉe la fino, la amikoj de Jacquou sciigas al li, ke Galiote estas forlasonta la urbon por serĉi laboron. Persvadita de Lina, Jacquou iras adiaŭi ŝin. Li fine repaciĝas kun Galiote brakumante ŝin.

 Teĥnikaj detaloj 
 Titolo: Jacquou le Croquant
 Reĝisoro: Laurent Boutonnat
 Produktoroj: Romain Le Grand kaj Dominique Boutonnat (frato de Laurent Boutonnat)
 Scenaro: Franck Moisnard kaj Laurent Boutonnat
 Laŭ romano de: Eugène Le Roy
 Dekoracioj: Christian Marti
 Kostumoj: Jean-Daniel Vuillermoz
 Ŝminkado: Didier Lavergne
 Foto-direktoro: Oliver Cocaul
 Muntado: Stan Collet
 Sono: Jean Goudier, François-Joseph Hors kaj Eric Rophe
 Originala muziko: Laurent Boutonnat

 Kun-produktado de:
Pathé Renn Production - Heathcliff S.A.
TF1 Films Production - SPI - CP Medien AG
kun partopreno de: Canal+ kaj Cinecinema
asocie kun: Banque Populaire Images 5
partnere kun: Le Conseil Général de la Dordogne

 Rolularo 

 Jacquou: Gaspard Ulliel
 Jacquou, infano: Léo Legrand
 Patrino de Jacquou: Marie-Josée Croze
 Patro de Jacquou: Albert Dupontel
 Grafo de Nansac: Jocelyn Quivrin
 Kavaliro: Tchéky Karyo
 Touffu: Malik Zidi
 Paroĥestro Bonal: Olivier Gourmet
 Lina: Judith Davis
 La Galiote (Galienne de Nansac): Bojana Panić
 Le Bigleux: Gérald Thomassin
 Fantille: Dora Doll
 Advokato: Jérôme Kircher
 Dua intendanto: Didier Bechetti
 Jezuito: Théo Isorni
 Barono Vallière: Renan Carteaux
 Plejaĝa filino de l'Grafo: Anca Androne
 Plej juna filino de l'Grafo: Iulia Lumanare
 Prokuroro: Pierre Aussedat
 La Timide: Virginie Bordes
 La Bertille: Sissi Duparc
 Lina, infano: Clémence Gautier
 Touffu, infano: Vincent Valladon
 Le Bigleux, infano: Elliott Valence
 Ĉef-lavistino: Anne-Marie Pisani
 Juĝisto: Pierre Cheremetieff
 Mario: Jeff Esperansa
 Dika gardisto: Ilie Galea
 Urbestro: Dimitri Radochevitch
 Intendanto: Pascal Lopez
 Tatuito: Jean-Marc Bellu
 Ŝafisto kun cikatro: Hugues dal Magro
 Ŝafisto forta: Vincent Haquin
 Ŝafisto blonda: Frédéric Laforet
 Ŝafisto liphara: Ben Bacha
 Forĝisto: Mihai Verbitchi
 Patrino de Lina: Alexandra Velniciuc
 Buĉisto: Samuel Taset
 Eta blondulino: Lisa Gautier
 Eta blondulo: Eliott Marti
 Eta brunulo: Vincent Balandreau
 La Galiote, infano: Raisa Andreea Mihai
 Knabo ĉe tribunalo: Horia Popelescu
 Knabo ruza: Hector Destailleur
 Brigadisto ĉe forĝejo: Marius Chivu
 Kamparano 1: Vlad Radescu
 Kamparano 2: Florin Busuioc
 Kamparano 3: George Grigore
 Kamparano 4: Corneliu Jipa
 Nigre vestita gardisto: Adrian Anghel
 Nigre vestita gardisto: Oltin-Tudor Hurezea
 Maljuna lavistino 1: Lucia Maier
 Maljuna lavistino 2: Cici Caraman
 Maljuna lavistino 3: Alexandrina Halic
 Dancantoj en balo: N. Coches, D. Toderascu, H. Repede, R. Builacu, O. Stefanescu, E. Pavel, M. Traian, A. Mogosan, E. Mirea, F. Desplanches, A. Tofan, M. Stefanescu
 Muzikistoj en balo: D. Dallion, D. Redusel, I. Dragot, B. Viorel

 Komento 
 Kiam Jacquou estas akceptata de Paroĥestro Bonal, li konfesas, ke li bruligis la arbaron - tamen la sceno pri arbara incendio ne ekzistas en la filmo. Spektantoj ne antaŭe legintaj la libron povas miri pri tiu diraĵo.

 Filmmuziko 

 Videoteko 
DVD de la filmo, en la franca kun anglalingvaj subtitoloj, aperis la .

 Vidu ankaŭ 
 Jacquou le Croquant (romano)
 Jacquou le Croquant (TV)

 Eksteraj ligiloj 

 Oficiala retejo de "Jacquou le Croquant"
 Kastelo de l'Herm  (fr, en)
 Jacquou Le Croquant MySpace (fr)
 Jacquou Le Croquant en IMDB
 Jacquou Le Croquant en Allocine
 Jacquou Le Croquant en Comme au cinema

Kategorio:Francaj filmoj
Kategorio:Francalingvaj filmoj
Kategorio:Dramaj filmoj
Kategorio:Aventuraj filmoj
Kategorio:Filmoj adaptitaj de libroj
Kategorio:Filmoj aperintaj en 2007
Kategorio:Filmoj de Laurent Boutonnat